CELEX: 31991D0261
Language: hr
Date: 1991-05-02 00:00:00
Title: 91/261/EEZ: Odluka Komisije od 2. svibnja 1991. o priznavanju Australije kao zemlje nezaražene štetnim organizmom Erwinia amylovora (Burr.) Winsl. et al.

03/Sv. 45
            
            
               HR
            
            
               Službeni list Europske unije
            
            
               3
            
         31991D0261
   
               L 126/22
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 2. svibnja 1991.
   o priznavanju Australije kao zemlje nezaražene štetnim organizmom Erwinia amylovora (Burr.) Winsl. et al.
   
   (91/261/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća 77/93/EEZ od 21. prosinca 1976. o zaštitnim mjerama protiv unošenja u države članice organizama štetnih za bilje ili biljne proizvode (1), kako je zadnje izmijenjena Direktivom Komisije 91/27/EEZ (2), a posebno njezin Prilog III. dio B točku 10.,
   budući da prema odredbama Direktive 77/93/EEZ od 16. travnja do 31. listopada, ako potječe sa sjeverne polutke i od 1. studenoga do 15. travnja ako potječe s južne polutke, bilje nekih rodova, drukčije od plodova i sjemena, koje potječe iz država ili regija drugačijih od onih koje su priznate kao zemlje nezaražene štetnim organizmom Erwinia amylovora (Burr.) Winsl. et al., ne smije se unositi u neke države članice;
   budući da iz službenih podataka koje je dostavila Australija proizlazi da se gore navedeni štetni organizam ne pojavljuje u toj zemlji i da je dugo vremena vrijedila stroga zabrana za uvoz bilja i biljnih proizvoda koji bi mogli unijeti taj štetan organizam;
   budući da se stoga može ustanoviti da ne postoji opasnost od širenja gore spomenutog štetnog organizma;
   budući da ova Odluka ne dovodi u pitanje naknadne nalaze koji mogu pokazati da je gore naveden štetan organizam prisutan u toj zemlji;
   budući da će Komisija osigurati da Australija svake godine stavi na raspolaganje sve tehničke podatke potrebne za ocjenu gore spomenutog stanja;
   budući da su mjere iz ove Odluke u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Ovime se izjavljuje da je Australija priznata kao zemlja nezaražena štetnim organizmom Erwinia amylovora (Burr.) Winsl. et al.
   
   Članak 2.
   Ova je Odluka upućena državama članicama.
   
      Sastavljeno u Bruxellesu 2. svibnja 1991.
      
         
            Za Komisiju
         
         Ray MAC SHARRY
         
            Član Komisije
         
      
   
   
      (1)  SL L 26, 31.1.1977., str. 20.
   
      (2)  SL L 16, 22.1.1991., str. 29.